கேள்வி: லாவ் இயூ - வாழ்க்கை வரலாறு குறித்து விரிவாக சொல்லுங்கள்.
பதில்: இவர் 1915-ஆம் ஆண்டு, சீனா, ஆய்னான் தீவில் பிறந்தார். 1931-ஆம் ஆண்டு, தன்னுடைய 16-ஆவது வயதில் சீனப் பொதுவுடமைக் கட்சியில் சேர்ந்தார். 1936-ஆம் ஆண்டு சீனா தேசியவாத காவல்துறையிலிருந்து சிங்கப்பூர் தப்பிச் சென்றார். பின்னர் ஓர் ஆன்டு கழித்து சூலை 1937-இல் சிங்கப்பூர் இயங்கிய எதிரி எதிர்ப்பு ஆதரவு சங்கத்தில் ''(Anti-Enemy Backing-Up Society)'' சேர்ந்தார். பெப்ரவரி 1940-இல் மலாயா பொதுவுடைமை கட்சியில் உறுப்பினரான இவர், திசம்பர் 1941-இல் பிரித்தானிய உளவு அமைப்பு 136 ''(:en:Force 136)'' எனும் சிறப்பு உளவுப் பயிற்சிப் பள்ளியில் ''(101 Special Training School)'' சிறப்புப் பயிற்சி பெற்றார். இரண்டாம் உலகப் போர் பிறகு, மலாயா மக்களின் சப்பானிய எதிர்ப்பு இராணுவம் முன்னாள் படைவீரர் தோழர்கள் சங்கத்தின் ''(MPAJA Ex-Service Comrades Association)'' துணைத் தலைவர்; மற்றும் தலைவர் பதவிகளை வகித்தார். 1948-இல் அவர் லாவ் இயூ இறப்பு வரையில் ''(:en:Death of Lau Yew)'' அந்தப் பதவிகளை வகித்தார்.
கேள்வி: லாவ் இயூ - அதிகார மாற்றம் குறித்து விரிவாக சொல்லுங்கள்.
பதில்: 1945-ஆம் ஆண்டு பிரித்தானியர்களிடம் இருந்து அதிகாரத்தைக் கைப்பற்ற லாவ் இயூ திட்டமிட்டதாக நம்பப்படுகிறது. அந்த நேரத்தில் பிரித்தானியர்கள் தங்களின் அதிகாரத்தை மலாயாவில் மீண்டும் முழுமையாக நிலைநிறுத்தவில்லை. லாவ் இயூவின் அதிகாரக் கைப்பற்றல் திட்டத்திற்கு, அப்போதைய மலாயா பொதுவுடைமை கட்சியின் தலைவர் இலாய் தெக் எதிர்ப்பு தெரிவித்தார். இதன் பின்னர், சூலை 16, 1948 அன்று, காஜாங் காட்டுப் பகுதியில் பிரித்தானிய அதிரடிப் படையினர் நடத்திய தாக்குதலில் லாவ் இயூ கொல்லப்பட்டார்.